ΓΡΑΠΤΗ ΕΡΩΤΗΣΗ P-0951/99

υποβολή: Michael McGowan (PSE) προς την Επιτροπή

(7 Απριλίου 1999)

Θέμα: Επιλεξιμότητα στο πλαίσιο των διαρθρωτικών ταμείων

Σε ορισμένα κράτη μέλη υφίστανται ενδεχομένως πιέσεις οι οποίες θα μπορούσαν να οδηγήσουν στην προώθηση περιφερειών για επιλεξιμότητα δυνάμει του αστικού "προσανατολισμού" του νέου Στόχου 2 των διαρθρωτικών ταμείων, αν και οι εν λόγω περιοχές είναι ετερογενείς και πολύ μικρές, και λαμβάνοντας υπόψη ότι μια τέτοια προσέγγιση θα απέβαινε:

- πολύ αναποτελεσματική σε ό,τι αφορά τη χρησιμοποίηση των διοικητικών πόρων από πλευράς της ΕΕ και των εθνικών κυβερνήσεων,

- ακατάλληλη στην αντιμετώπιση των οικονομικών στόχων του ΕΤΠΑ στο πλαίσιο του Στόχου 2, δεδομένου ότι απαιτούνται μεγάλες περιοχές για να μπορέσουν να υποστηριχθούν προγράμματα οικονομικής αναζωογόνησης, με π.χ. μικρές βιομηχανικές μονάδες, βάσεις κατάρτισης και άλλες υποδομές,

- προβληματική σε ό,τι αφορά την αντιμετώπιση των στόχων κοινωνικής ένταξης όπως προβλέπονται στην Ατζέντα 2000, δεδομένου ότι οι προσπάθειες δεν θα επικεντρωθούν στις περιοχές των μεγάλων πόλεων που παρουσιάζουν τα σημαντικότερα προβλήματα.

Μπορεί η Επιτροπή να αναφέρει με ποιό τρόπο προτίθεται η ΕΕ να διασφαλίσει ότι τα κράτη μέλη θα προτείνουν κατά την προετοιμασία των καταλόγων των περιοχών του Στόχου 2 περιοχές οι οποίες:

- θα έχουν αστικό χαρακτήρα, δηλαδή θα περιλαμβάνουν περισσότερους από 500 κατοίκους ανά τετραγωνικό χιλιόμετρο,

- θα θεωρούνται "σημαντικές" (όπως καθορίζεται στο σχέδιο κανονισμού για τα διαρθρωτικά ταμεία, με πληθυσμό άνω των 100.000 κατοίκων),

- θα περιλαμβάνουν ομάδες αστικών περιοχών ή αντίστοιχων περιοχών NUTS V.

Ανάλογες συστάσεις θα περιληφθούν στον προσφάτως εγκριθέντα προσανατολισμό για τα προγράμματα;

Απάντηση της κας Wulf-Mathies εξ ονόματος της Επιτροπής

(5 Μαΐου 1999)

Κατά τη διάρκεια της περιόδου 2000-2006, ο στόχος 2 των Διαρθρωτικών Ταμείων θα μπορεί να καλύπτει τις βιομηχανικές, αγροτικές, αστικές και εξαρτώμενες από την αλιεία περιοχές, που αντιμετωπίζουν προβλήματα οικονομικής και κοινωνικής μετατροπής.

Οπως ισχύει και σήμερα στο πλαίσιο των στόχων 2 και 5β, ένας μεγάλος αριθμός αστικών κέντρων θα συμπεριληφθούν στις αγροτικές ή βιομηχανικές περιοχές, επιλέξιμες στο νέο στόχο 2.

Κατά συνέπεια, η Επιτροπή θεωρεί ότι η ειδικά αστική διάσταση του νέου στόχου 2, θα έπρεπε να αφορά κατά πρώτο λόγο τις συνοικίες των περιοχών που αντιμετωπίζουν προβλήματα. πως προβλέπεται στην πρόταση του κανονισμού για γενικές διατάξεις όσον αφορά τα Διαρθρωτικά Ταμεία(1), πρόκειται για περιοχές που είναι πυκνά κατοικίσιμες, πληρώντας τουλάχιστον ένα από τα κριτήρια που περιλαμβάνονται στο άρθρο 4 παράγραφος 7. Ως ένδειξη, η Επιτροπή θεωρεί, στους ελέγχους της όσον αφορά το δυναμικό εργασίας, ότι μια περιοχή θεωρείται ως πυκνά κατοικημένη εάν το μέγεθός της είναι ανώτερο απο 50.000 κατοίκους και εάν αποτελείται από τοπικές μονάδες (NUTS V) συνεχόμενες, διαθέτοντας εκάστη μια πυκνότητα πληθυσμού ανώτερη από 500 κατοίκους ανά τετραγωνικό χιλιόμετρο. Δύναται, ωστόσο, να περιλαμβάνει μονάδες μικρότερου μεγέθους εφόσον περιλαμβάνονται πλήρως στην περιοχή.

Το μέγεθος εκάστης αστικής περιοχής που λαμβάνεται υπόψη θα πρέπει να είναι επαρκές για να επιτραπεί μια αποτελεσματική στρατηγική ανανέωση της αστικής σύστασης, να καθοδηγήσει ενέργειες επαγγελματικής κατάρτισης και να ευνοήσει την εγκατάσταση ή την ανάπτυξη των βιομηχανιών. Ο αριθμός των 100.000 κατοίκων δύναται, από την άποψη αυτή, να θεωρηθεί ως ένα σημείο αναφοράς, χωρίς ωστόσο να αποτελεί ένα άκαμπτο όριο.

Οι προσανατολισμοί που αναφέρονται στο άρθρο 9 της πρότασης του κανονισμού για γενικές διατάξεις όσον αφορά τα Διαρθρωτικά Ταμεία, έχουν ως αντικείμενο να συνδράμουν τις εθνικές και περιφερειακές αρχές στην προπαρασκευή των στρατηγικών προγραμματισμού τους και να παρουσιάσουν τις κοινοτικές προτεραιότητες. χουν ενδεικτικό χαρακτήρα και αφορούν τη φύση των παρεμβάσεων και όχι τα θέματα που αφορούν την επιλεξιμότητα των περιοχών.

(1) ΕΕ C 176 της 9.6.1998.